La piscina d’estiu, oberta
2025-07-24

La Regidoria d’Esports de l’Ajuntament de Burjassot està duent a terme les tasques de posada a punt de la Piscina d’Estiu, la qual obrirà les portes dijous que ve 15 de juny en el seu horari habitual.

Amb tot l’estiu per davant, la piscina estarà oberta, en horari general, de dimarts a diumenge, d’11.30 a 19.00 hores. Els dissabtes, diumenges i festius dels mesos de juliol i agost, l’horari serà de 10.30 a 20.00 hores.

Les reserves de les parcel·les podran realitzar-se, telemàticament, des dels dispositius mòbils dels usuaris i usuàries de la piscina. Després del bon acolliment de l’any passat, aquesta temporada també es podran anul·lar les reserves realitzades dins de les sis hores anteriors a aquesta. Igualment si s’ha de modificar la reserva, assistents, etc. es procedirà a la cancel·lació de la reserva i posterior lloguer amb els assistents i/o dades corregides. De manera automàtica, els diners de les entrades quedarà en el seu moneder virtual i, quan realitze una nova reserva, se li descomptarà.

Les reserves hauran de ralitzar-se de realitzar-se en la Carpeta Electrònica, seleccionant la parcel·la a ocupar i indicant les persones que la utilitzaran. Les reserves podran fer-se efectives com a màxim amb dos dies d’antelació i el pagament es realitzarà, en línia, en el moment de formalitzar la reserva. Per a poder accedir a les instal·lacions de la piscina, s’haurà de presentar el DNI, NIE o permís de conduir.

Les parcel·les es poden reservar amb tres modalitats: de matí, des de l’obertura de la piscina fins a les 15.00 hores; de vesprada, de 15.30 hores fins al tancament de la piscina i el dia complet, amb l’horari habitual de la piscina.

En el cas de no disposar de dispositius electrònics per a realitzar la reserva de les parcel·les, es podrà fer de manera presencial en la pròpia Piscina d’Estiu, en l’horari habitual d’obertura, amb l’ajuda del personal del servei municipal.

El preu d’entrada normal a la piscina és de 2,30 € per a tot el dia. També es pot adquirir entrades per a horari només de matí o només de vesprada, a un preu de 1,60 €. Les entrades amb preu reduït (menors donen 14 anys i majors de 60 anys) per a tot el dia tenen un preu de 1,70 €, mentre que l’entrada reduïda per a l’horari únic de matí o de vesprada serà d’1,20 €.